ING Night Marathon Luxembourg

Den ING Night Marathon Luxembourg ass e Marathon, deen zënter 2006 all Joer an der Stad Lëtzebuerg organiséiert gëtt. Et ass ee vun de wéinege Marathonen, deen owes, respektiv an der Nuecht ass, an nieft dem Iechternacher Marathon ee vun zwéi Marathonen am Land.

Bei der éischter Editioun 2006 hu ronn 6.000 Leefer matgemaachwort.lu: Goldgrube Marathon (15. Juli 2015). 2017 waren et der iwwer 15.000 aus 116 Natiounen an am Alter vu 4 bis 83 JoerL'essentiel: Alles ist bereit für den ING Night Marathon 2017 (16. Mee 2017). 

Fir d'Stad Lëtzebuerg ass de Sportevent och e wichtege Wirtschaftsfacteur, well vill Leefer aus dem Ausland ureesen an d'Hoteller, d'Restauranten an aner Geschäfter dovu profitéieren. Den Organisateur Erich François vu step by step S.A. huet 2015 geschat, datt d'Leefer an deem Joer op d'mannst 2,6 Milliounen Euro géifen ausginn.

 Streck 
De Start ass um Kierchbierg an de Foireshalen (Luxexpo The Box). D'Streck geet iwwer de Kierchbierger Plateau, d'Rout Bréck, de Lampertsbierg an duerch de Stater Park bis an d'Uewerstad. Um Knuedler (ongeféier Kilometer 15) deelt sech d'Streck. Iwwerdeems den Hallefmarathon vun do aus iwwer d'Neipuertsgaass an d'Rout Bréck nees op de Kierchbierg leeft, geet d'Streck vum Marathon virun iwwer de Belair, Hollerech a Märel zeréck an d'Uewerstad. Vun do aus geet den Trajet iwwer d'Nei Bréck an de Garer Quartier, duerch de Péitrussdall hannescht an d'Stad a vun do aus nees op de Kierchbierg. D'Arrivée ass an der Luxexpo.

Den Depart an d'Arrivée waren uganks an der Coque, goufen awer 2010 an d'Foireshalen (Luxexpo The Box) verluecht. Zanter 2011 fält de Startschoss owes um siwen Auer. De Start deen ursprénglech um sechs Auer war, gouf absënns wéinst enger Demande vun de Geschäftsleit aus der Stad ëm eng Stonn no hanne verluecht.

 Editioun 2019 
Bei der 14. Editioun den 1. Juni 2019 ware ronn 16.000 Leefer fir déi verschidden Disziplinnen (Hallefmarathon, Marathon, Staffellaf, Kannercourse, ...) ageschriwwen. Am ganze waren 114 Nationalitéiten aus 38 Länner vertruedenEngagement de taille pour la Ville op vdl.lu, gekuckt den 2. Juni 2019.

 Gewënner 

 Marathon 
Fir d'drëtt Kéier huet de Kenianer John Komen de Marathon gewonnen (2:16:05). Hannert him waren och zwéi Kenianer, de Joseph Munywoki (2:18:53) an de Philip Birech (2:20:18).

Bei den Dammen huet d'Betty Jematia Chepkwony an 2 Stonnen 38 Minutten a 55 Sekonne gewonnen, virun der Rebby Cherono Koech (2:39:29) an der Sarah Lagat (2:41:48). Och déi dräi éischt Leeferinne kommen aus dem Kenia.

Déi bescht Lëtzebuerger Leefer waren de Philippe Gillen (2:40:57, op der 8. Plaz), de Sam Neuser (2:43:57, 9. Plaz) an den Thierry Dondelinger (2:55:07, 13. Plaz). Déi séierst Lëtzebuergerinne waren d'Karin Schank (3:05:24, op der 5. Plaz), d'Diane Heuertz (3:35:33, 7. Plaz) an d'Susanne Loewen (3:41:19, 10. Plaz).

 Hallefmarathon 
Den Hallefmarathon gouf vum Justin Mahieu aus der Belsch (1:10:27) gewonnen, virun de Lëtzebuerger Christophe Kass (1:11:33) an dem Yannick Lieners (1:13:05) op der zweeter an drëtter Plaz.

Bei den Damme waren déi zwou éischt Plaze fir d'Lëtzebuergerinne Liz Nepper (1:25:20) a Jackie Mores (1:30:37) iwwerdeems déi drëtt Plaz und d'Franséisin Amélie Franc (1:31:20) goung.

 Editiounen 2020 an 2021 ausgefall 
Nom Ausbroch vun der Otemweeërkrankheet COVID-19 an der weltwäiter COVID-19-Pandemie konnt de Marathon 2020 net ofgehale ginnING Nuetsmarathon a COSL Spillfest annuléiert op rtl.lu de 24. Mäerz 2020. Och 2021 gouf de Marathon ofgesot.ING Nuetsmarathon och dëst Joer nees ofgesot op rtl.lu den 23. Abreëll 2021

 Editioun 2022 
De séierste Marathonleefer war de Kenianer Ezekiel Kiprop Koech an enger Zäit vun 2:15:46, virum Gedion Kipchirchir Murrei (2:31:43) an dem Alaâ Hrioued (2:35:16). Gewënnerin bei de Frae war Mercy Jeptoo Tuitoek aus Kenia mat 2:43:34. Hannendru koumen d'Shauline Chepkirui Koech (2:45:12) an d'Kerry Price (2:58:29).

Déi bescht Lëtzebuerger Marathonleefer waren de Bertil Muller (6. Plaz) mat enger Zäit vun 2:43:40 an d'Shefi Xhaferaj (3:07:11) op der 4. Plaz.

De Spuenier Eric Domingo Rolden (1:12:14) an d'Lëtzebuergerin Jenny Gloden (1:20:26) hunn de Semi-Marathon fir sech entscheet.

 Editioun 2025 
Bei den Hären huet deen a Schottland lizenzéierte Lëtzebuerger James Dunn mat enger Zäit vun 2:29:04 Stonne gewonnen. Et war deen éischte Lëtzebuerger, deen de Stater Nuetsmarathon gewonnen huet. Op de Plazen hannendru koumen de Caleb Trabitzsch (Däitschland) mat 2:33:45 an de Luc Scheller (Lëtzebuerg) mat 2:37:38.

Bei den Damme war d'Victoire fir d'Edith Stiepel (Däitschland) mat enger Zäit vun 3:12:32, virun der Tatiana Proca (Moldawien, 3:15:01) an der Karin Schank (Lëtzebuerg, 3:15:54).

 Gewënner iwwer d'Joren 
JoerGewënner bei de MännerZäit (h:m:s)Gewënner bei de FraenZäit (h:m:s)2006Kamel Kohil ()2:17:28Pascale Schmoetten ()3:04:572007Alex Malinga ()2:17:17Ruth Kutol ()2:41:262008Mohamed Ikoki Msandeki ()2:15:29Rose Jepkemboi ()2:43:212009John Ngeno ()2:19:17Irene Cherop ()2:43:082010Stanley Rono ()2:19:13Gishu Mindaye ()2:39:562011Teferi Bacha ()2:15:42Nguriatukei Rael Kiyara ()2:34:282012Bellor Yator ()2:13:45Mahlet Melese ()2:45:562013Bellor Yator ()2:17:51Shewaye Debelu ()2:43:332014Johnstone Maiyo ()2:15:44Meseret Godana ()2:38:562015John Komen ()2:13:55Naomi Tuei ()2:34:232016John Komen ()2:12:57Belaynesh Shifera ()2:42:342017Edwin Kiptoo ()2:16:55Tsehay Gebre ()2:46:082018Mark Kibiwot Kangogo ()2:12:10Lakelesh Feysa Dera ()2:51:332019John Komen ()2:16:05Betty Chepkwony ()2:38:552020ausgefall2021ausgefall2022Ezekiel Kiprop Koech ()2:15:46Mercy Jeptoo Tuitoek ()2:43:312023Erick Kiptoo  ()2:13:14Mercy Jebichii Kipkemoi  ()2:37:202024Richard Ruto Marakwen ()2:23:04Irine Jeruto ()2:43:492025James Dunn ()2:29:04Tatiana Proca ()3:12:32

 Websäit 

www.ing-night-marathon.lu

Kategorie:Liichtathleetik zu Lëtzebuerg
Kategorie:Stad Lëtzebuerg